সত্যকে সত্য,মিথ্যাকে মিথ্যা এবং দুর্বৃত্তকে দুর্বৃত্ত বলার সামর্থ সবার থাকে না। এজন্য নৈতীক শিক্ষা চাই। চারিত্রিক বলও চাই। নমরুদ,ফিরাউন,আবু জেহেল ও আবু লাহাবের মত দুর্বৃত্তকে দুর্বৃত্ত রূপে চেনার সামর্থ তৎকালীন সংখ্যাগরিষ্ঠদের ছিল না। কারণ,সে সামর্থ সৃষ্টি হয় যে শিক্ষা থেকে তা তাদের জুটেনি,ফলে সে চারিত্রিক বলও তাদের গড়ে উঠেনি। এখানে অভাব ছিল ওহী-প্রদত্ত জ্ঞানের। একই ভাবে সে সামর্থ-অর্জন অসম্ভব করে তুলেছে বাংলাদেশের সেক্যুলার শিক্ষাব্যবস্থায় শিক্ষিত বিপুল সংখ্যক মানুষকে। ফলে যে ব্যক্তি বাকশালী স্বৈরাচার প্রতিষ্ঠা করলো,দেশজুড়ে দুর্নীতির প্লাবন সৃষ্টি করলো,নিষিদ্ধ করলো সকল ইসলামি সংগঠন এবং ভারতের আজ্ঞাবহ গোলামীই যার রাজনীতির মূল বৈশিষ্ঠ সে ব্যক্তিকে ঘৃনা করার সামর্থও বাংলাদেশের শিক্ষিতদের মাঝে সৃষ্টি হয়নি। বরং সৃষ্টি হয়েছে বড় বড় ডিগ্রিধারি এমন বহুলক্ষ মানুষ যারা তাঁকে দেশের বন্ধু এবং জাতির পিতা বলে সম্মান দেখায়। এমন একটি দেশের অফিস-আদালত,পুলিশ বিভাগ, প্রশাসন,ব্যাংক, রাজনৈতীক সংগঠন,পার্লামেন্ট,প্রেসিডেন্ট ও প্রধানমন্ত্রীর দফতর,শিক্ষাপ্রতিষ্ঠান ও ব্যাবসা-বাণিজ্য ভয়ানক দুর্বৃত্তদের দিয়ে পূর্ণ হয়ে উঠবে -সেটিই কি স্বাভাবিক নয়?